open-index/open-wikipedia-markdown huggingface dataset:
Η Σταύρωση του Αγίου Πέτρου (Καραβάτζιο)

**Η Σταύρωση του Αγίου Πέτρου** (ιταλικά: *Crocefissione di San Pietro*), είναι ελαιογραφία του 1600 – 1601 που φιλοτέχνησε ο Μικελάντζελο Μέριζε ντα Καραβάτζιο. Βρίσκεται στο Παρεκκλήσι Τσεράζι, στην εκκλησία της Σάντα Μαρία ντελ Πόπολο στη Ρώμη. Απέναντι σε αυτό βρίσκεται το έργο του ίδιου καλλιτέχνη που απεικονίζει τη *Μεταστροφή του Αγίου Παύλου στο δρόμο προς τη Δαμασκό*. Οι δύο άγιοι συμβολίζουν τα θεμέλια της Καθολικής Εκκλησίας.

Το έργο απεικονίζει το μαρτύριο του Αγίου Πέτρου με σταύρωση. Ο Πέτρος ζήτησε να αναστραφεί ο σταυρός του ώστε να μην μιμηθεί τον Ιησού, πράγμα που διακρίνεται καθαρά. Επίσης στον καμβά υπάρχουν Ρωμαίοι, με τα πρόσωπά τους σκιασμένα, ενώ προσπαθούν με κόπο να σηκώσουν το σταυρό του ηλικιωμένου, αλλά μυώδους Πέτρου. Ο άγιος είναι βαρύτερος από αυτό που θα έκρινε κανείς βλέποντας την ηλικία του, και το σήκωμά του απαιτεί τη δύναμη τριών ανδρών, λες και το βάρος του αμαρτήματος βαραίνει ήδη πάνω τους. Ιδιαίτερη εντύπωση προκαλεί η λεπτομέρεια, όπως οι ρυτίδες στο πρόσωπο του Αγίου και τα βρώμικα πόδια του ανθρώπου μπροστά.

Η σταύρωση δεν απεικονίζει αίμα, κάτι που δεν γίνεται όμως και με τον πόνο. Ο Πέτρος δεν απεικονίζεται ως ηρωικός μάρτυρας, ούτε ως Ηράκλειος ήρωας με τον τρόπο του Μιχαήλ Αγγέλου, μα ως ένας ηλικιωμένος που υποφέρει και ίσως φοβάται το θάνατο. Η σκηνή, που εκτυλίσσεται σε ένα πέτρινο πεδίο, είναι μελαγχολική. Το σκοτεινό, αδιαπέραστο φόντο τραβά πίσω το βλέμμα του θεατή στις φωτισμένες φιγούρες που μας θυμίζουν με την ασχήμια των κινήσεων και των ενεργειών τους, πως ο θάνατος του Αγίου ήταν μια ανατριχιαστική εκτέλεση. Το φως λούζει το σταυρό και τον άγιο, αμφότερα σύμβολα της ίδρυσης και κατασκευής της Εκκλησίας, διαμέσου του μαρτυρίου του ιδρυτή της.

Τα δύο έργα του Καραβάτζιο αποτελούν παραγγελία του Μονσινιόρ Τιμπέριο Τσεράζι το Σεπτέμβριο του 1600. Οι δύο αρχικές προτάσεις του καλλιτέχνη απορρίφθηκαν και αυτές που υπάρχουν σήμερα είναι η δεύτερη εκδοχή τους. Αυτές, που από ό,τι φαίνεται ήταν λιγότερο συμβατικές σε σχέση με τις πρώτες, έγιναν δεκτές χωρίς καμία αντίρρηση. Στόχος των δύο έργων του Καραβάτζιο είναι να συμβολίσει την αφοσίωση της Ρώμης (και του Τσεράζι) στους δύο Αγίους σε αυτή την εκκλησία η οποία κυριαρχεί στη μεγαλόπρεπη πλατεία που καλωσόριζε τους προσκυνητές από το βορρά. Αντιπροσωπεύει τα θέματα της Αντιμεταρρύθμισης σχετικά με τον προσηλυτισμό και το μαρτύριο και λειτουργώντας σαν ένα είδος προπαγάνδας ενάντια στις δίδυμες απειλές της οπισθοδρόμησης και του Προτεσταντισμού. 

## Πηγές
* Η αγγλόφωνη και ιταλόφωνη wikipedia.
* Web gallery of Art

## Δείτε επίσης
* Καραβάτζιο
* Αναγέννηση
* Σάντα Μαρία ντελ Πόπολο

## Εξωτερικοί σύνδεσμοι
* The Independent, Great Works: Crucifixion of St Peter, 1601 (230cm x 175cm), Caravaggio

Κατηγορία:Έργα ζωγραφικής του Μικελάντζελο Μερίζι ντα Καραβάτζιο
Κατηγορία:Έργα μπαρόκ ζωγραφικής
Κατσαβίδι

thumb|300px|Κατσαβίδια
Το **κατσαβίδι** είναι ένα εργαλείο για την τοποθέτηση ή αφαίρεση βιδών. Ένα χαρακτηριστικό κατσαβίδι αποτελείται από μια κυλινδρική λαβή και έναν μεταλλικό άξονα. Τα κατσαβίδια έχουν κυρίως δύο μορφές, είτε μονοκόμματα, είτε ή λαβή και μύτες. Επίσης υπάρχει το δοκιμαστικό κατσαβίδι, όπου είναι ένα ίσιο κατσαβίδι με την δυνατότητα να ανιχνεύει την τάση κατά την επαφή.

Όπως πολλά εργαλεία, έτσι και το κατσαβίδι υπάρχει και σε ηλεκτροκίνητη μορφή, ενώ σε εγκαταστάσεις παραγωγής υπάρχουν και πνευματικά κατσαβίδια.

Εάν η βίδα και το κατσαβίδι δεν ταιριάζουν, η κεφαλή της βίδας πολλές φορές καταστρέφεται. Ειδικά κατσαβίδια και βίδες χρησιμοποιούνται πολλές φορές για να εμποδίζονται οι χρήστες να παρεμβαίνουν σε επισκευές συσκευών.Υπάρχουν κάποια είδη κατσαβιδιών, όπως το σταυροκατσάβιδο, που χρησιμοποιούνται μόνο για ορισμένου τύπου βίδες. 

## Τύποι μύτης κατσαβιδιών

* Ίσιο (απλό)
* Σταυρός (phillips)
* Torx (star)
* Allen (Hex)
* Τετράγωνο
* ΚΥΚΛΟΣ
*

## Εξωτερικοί σύνδεσμοι
* 
* 

Κατηγορία:Μηχανικά εργαλεία χειρός
Καρφί

right|200px|thumb|Καρφιά
[right|200px|thumb|Τοποθέτηση καρφιού σε [ξύλο]]

Το καρφί (ή πρόκα) είναι ένα λεπτό και σκληρό αντικείμενο για τη μόνιμη συναρμολόγηση. Χρησιμοποιείται στην ξυλουργική, τη μηχανική και την κατασκευή, αλλά και για οικιακή χρήση, όπως για παράδειγμα την τοποθέτηση κάδρων. Το καρφί εκμεταλλεύεται την τριβή ενός υλικού και χρησιμοποιείται ως σύνδεσμος. Μια εξέλιξη του καρφιού είναι η βίδα που φέρει βόλτες. Για την τοποθέτησή του, χρησιμοποιείται ένα σφυρί.

## Εκφράσεις
"Μια στο καρφί και μια στο πέταλο". Συνήθης δημώδης έκφραση που λέγεται κυρίως σε προσπάθεια διπλής προσβολής ή επίθεσης εναντίον προσώπων ή υποθέσεων. Η έκφραση αυτή προήλθε από την άλλοτε τέχνη των πεταλωτών των αλόγων.

"Καρφί δε μου καίγεται", σημαίνει ότι αδιαφορώ εντελώς για κάτι.

Στην αργκό, ο χαρακτηρισμός "καρφί" αναφέρεται σε κάποιον που συνηθίζει να προδίδει πληροφορίες για τις ενέργειες άλλων (συν. "χαφιές", "ρουφιάνος").

## Εξωτερικοί σύνδεσμοι
* 
* 

Κατηγορία:Εργαλεία
Κατηγορία:Εκφράσεις
Κατηγορία:Ξυλουργική
Πινέζα

Η **πινέζα** είναι μια μικρή πρόκα με ιδιαιτερα μεγάλη κεφαλή. Σκοπός τις μεγάλης κεφαλής είναι η τοποθέτηση χωρίς σφυρί. 
Η ονομασία της στην ελληνική γλώσσα προέρχεται από την γαλλική λέξη *"Punaise"*.
Εφευρέθηκε από τον Έντουιν Μουρ (Edwin Moore) το 1900, ενώ μια άλλη πατέντα την τοποθετεί στη Γερμανία το 1903.

## Εξωτερικοί σύνδεσμοι
* 
* 

Κατηγορία:Εργαλεία
Αμιράς Ηρακλείου

thumb|right|300px|Το μνημείο για τους 114 εκτελεσθέντες από τους Γερμανούς το 1943, στον Αμιρά

Ο **Αμιράς** (ή **τα Αμιρά**) είναι χωριό και έδρα ομώνυμης κοινότητας του δήμου Βιάννου και της τέως Επαρχίας Βιάννου στην Περιφερειακή Ενότητα Ηρακλείου.

## Γεωγραφικά στοιχεία
Ο Αμιράς βρίσκεται στις νότιες πλαγιές του όρους Δίκτη σε ένα καταπράσινο πλαίσιο από ελαιώνες και οπωροφόρα δένδρα και σε υψόμετρο 680 μέτρων. Πολλές φορές το χωριό δεν αναφέρεται ως αρσενικό αλλά με το ουδέτερο πληθυντικού: τα Αμιρά.

### Υποδομή
Στα Αμιρά υπάρχει Πολιτιστικός, Αθλητικός και Επιμορφωτικός Σύλλογος, ο οποίος είναι ιδιαίτερα δραστήριος σε κοινωνικές εκδηλώσεις και πολιτιστικά έργα, ενώ έχουν και ένα τριθέσιο Δημοτικό Σχολείο και μονοθέσιο Νηπιαγωγείο. Η οικονομία του χωριού βασίζεται στη γεωργία και ειδικότερα στην καλλιέργεια πρώιμων κηπευτικών. Παράγεται κυρίως λάδι. Κύριοι ναοί του χωριού είναι του Μιχαήλ Αρχάγγελου, ο Άγιος Νικόλαος όπου βρίσκεται και το κοιμητήριο, όπως επίσης και ο Άγιος Γεώργιος, ενώ υπάρχουν επίσης και άλλοι ναοί και εξωκλήσια.

## Ιστορικά στοιχεία
Η ονομασία του χωριού προέρχεται από την αραβική γλώσσα και πιθανότατα χτίστηκε κατά την Αραβοκρατία, κτίσμα ίσως κάποιου αμιρά της Κρήτης. Την περίοδο εκείνη ο ανώτερος διοικητής της Κρήτης ονομαζόταν αμιράς ή εμίρης (από το αραβικό *amir* ή *emir*, δηλ. άρχοντας, αφέντης).

Το Σεπτέμβριο του 1943 το χωριό αποτέλεσε θέατρο σφαγής 117 ανδρών κατοίκων του, από τα ναζιστικά στρατεύματα κατοχής. Η εκτέλεση των ανδρών έγινε στη θέση Αμπέλια, σε αντίποινα για την πανωλεθρία που υπέστησαν οι Ναζί στην περιοχή της Κάτω Σύμης, όπου σκοτώθηκαν 84 Γερμανοί. Στη θέση Σελί έχει ανεγερθεί Πανεπαρχιακό Ηρώο κοντά στον Αμιρά και κάθε χρόνο τελείται μνημόσυνο για τα θύματα της σφαγής.

### Πληθυσμός

(σε παρένθεση ο πληθυσμός της τοπικής κοινότητας)

## Διοικητικά στοιχεία
μικρογραφία|400x400px|Η κοινότητα σε σχέση με τον δήμοΩς οικισμός αναφέρεται επίσημα το 1925 ως τα *Αμυρά* με το ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Το 1940 η ονομασία του χωριού διορθώθηκε σε Αμιρά. Εκτός από την έδρα της, η κοινότητα περιλαμβάνει τους οικισμούς Άρβη, Κολύμποι και Πατέλες.

Δείτε ***[[Κοινότητα Αμιρά]]***

## Βιβλιογραφία
* 

## Δείτε επίσης
* Ολοκαύτωμα της Βιάννου

## Εξωτερικοί σύνδεσμοι
http://www.amiras.info

## Πηγές

*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Παραπομπές<nowiki/>



Αμιρας
Αμιρας
Ντέρμπαν

Το **Ντέρμπαν** (αγγλικά: *Durban*, ζουλού *eThekwini*, στα ελληνικά αναφέρεται -λανθασμένα- και **Ντούρμπαν**) είναι η δεύτερη σε πληθυσμό πόλη της Νοτίου Αφρικής. 

Μαζί με τα προάστια της αποτελεί το μητροπολιτικό δήμο του eThekwini, έναν από τους 11 που αποτελούν την επαρχία KwaZulu-Natal. Η πόλη είναι γνωστή σαν το πιο πολυσύχναστο λιμάνι στην Αφρική αλλά και ένας δημοφιλής τουριστικός προορισμός χάρη στο θερμό, υποτροπικό κλίμα και τις παραλίες της. Σύμφωνα με την απογραφή του 2001 η πόλη έχει πληθυσμό 3,2 εκατομμύρια κατοίκους. Η περιοχή που καλύπτει η πόλη είναι 2.292 τ.χλμ. και είναι σχετικά μεγαλύτερη από την περιοχή που καλύπτουν οι άλλες Αφρικανικές πόλεις, με αποτέλεσμα μια συγκριτικά χαμηλή πυκνότητα πληθυσμού (1.460 κάτοικοι ανά τετρ.χιλιόμετρο).

Υπάρχουν ενδείξεις ότι η ευρύτερη περιοχή κατοικείται από το 100.000 π.Χ. αλλά πολύ λίγα είναι γνωστά για τους ανθρώπους που κατοικούσαν εκεί. Οι πρώτες καταγραφές αρχίζουν από τον Πορτογάλο εξερευνητή Βάσκο ντα Γκάμα που αποβιβάστηκε στην περιοχή τα Χριστούγεννα του 1497 (εξ ου και το όνομα "Natal" της επαρχίας). Η ιστορία της πόλης του Ντέρμπαν αρχίζει το 1824 ενώ το όνομα δόθηκε το 1835 προς τιμήν του κυβερνήτη της αποικίας του ακρωτηρίου Sir Benjamin d'Urban.

## Παραπομπές


## Εξωτερικοί σύνδεσμοι

* Επίσημη ιστοσελίδα της πόλης του Ντέρμπαν 
* Το λιμάνι του Ντέρμπαν
* Google Maps
* Εκδηλώσεις, πολιτισμός, ειδήσεις και πληροφορίες για το Ντέρμπαν

Κατηγορία:Πόλεις της Νότιας Αφρικής
Κύκλος του Μπρόντγκαρ

Ο **Κύκλος του Μπρόντγκαρ** (***Ring of Brodgar***) είναι ένα νεολιθικό μνημείο και κύκλος μεγαλίθων που βρίσκεται στο νησί Μέινλαντ του συμπλέγματος νησιών Ορκάδες της Σκωτίας. Ο κύκλος βρίσκεται σε ένα μικρό ισθμό ανάμεσα στο Λοχ Στέννες και στο Λόχ Χάρραϊ. Το κέντρο του κύκλου δεν έχει ανασκαφεί ποτέ από τους αρχαιολόγους, ούτε έχει επιστημονικά χρονολογηθεί, πιστεύεται όμως ότι ο πέτρινος κύκλος κατασκευάστηκε γύρω στο 2500 π.Χ., γεγονός που το καθιστά συναφές με το μνημείο του Στόουνχεντζ και πολλά άλλα αρχαία μνημεία στα Βρετανικά Νησιά και την ηπειρωτική Ευρώπη.

Ο Κύκλος του Μπρόντγκαρ ανήκει στην κατηγορία μνημείων γνωστών ως henge(s), δηλαδή κυκλικές ή οβάλ σχήματος περιοχές με διακριτά χαρακτηριστικά τους το κυκλικό ανάχωμα και την τάφρο που το περιβάλλει. Ο κύκλος έχει διάμετρο 104 μέτρα και είναι από τους μεγαλύτερους που έχουν βρεθεί στην Μεγάλη Βρετανία. Αποτελείται από 60 πέτρες, από τις οποίες οι 27 βρίσκονται ακόμα όρθιες. Οι πέτρες είναι τοποθετημένες σε κυκλική τάφρο βάθους 3 μέτρων και πλάτους 9 μέτρων.

Παρόλο που η ακριβής χρήση του κύκλου του Μπρόντγκαρ δεν είναι γνωστή η εγγύτητά του με τους Λίθους του Στέννες και τον τύμβο Μέισοου, καθώς και το ότι η περιοχή γύρω από το μνημείο είναι γεμάτη από όρθιες πέτρες και κυκλικούς χώματινους τύμβους πάνω από προϊστορικούς τάφους, καθιστούν την περιοχή σημαντικό θρησκευτικό και πνευματικό τόπο. Ο Κύκλος του Μπρόντγκαρ μαζί με τα μνημεία γύρω από το Μέισοου, συμπεριλαμβανομένου και του Μπρε αποτελούν την Καρδιά του Νεολιθικού Όρκνεϊ και ανακηρύχθηκαν από την UNESCO ως Μνημεία Παγκόσμιας Κληρονομιάς το 1999.

## Δείτε επίσης
* Ο τύμβος Μέισοου (Maeshowe)
* Η Πέτρα Λουντ (The Stone Lud) 
* Ορθόλιθοι του Στέννες (Standing Stones of Stenness)
* Σκάρα Μπρε (Skara Brae)
* Ο κατάλογος με τα Μνημεία Παγκόσμιας Κληρονομιάς της UNESCO

## Φωτογραφίες

Ring of brodgdar 2 anne l.jpg
Brogar31.jpg


## Εξωτερικοί σύνδεσμοι

* Η Καρδιά του Νεολιθικού Όρκνεϊ στη σελίδα της UNESCO
* Η επίσημη ιστοσελίδα του κύκλου του Μπρόντγκαρ 
* Σελίδα για τον κύκλο του Μπρόντγκαρ

Κατηγορία:Ιστορία της Σκωτίας
Κατηγορία:Νεολιθική περίοδος
Κατηγορία:Μεγαλιθικά μνημεία
Κατηγορία:Μνημεία Παγκόσμιας Κληρονομιάς στο Ηνωμένο Βασίλειο
Λυκώ

Η **Λυκώ** είναι πρόσωπο της Ελληνικής Μυθολογίας. Αναφέρεται ως κόρη του βασιλέως των Λακεδαιμόνων Δίωνα και της Αμφιθέας. 

Αυτή μαζί με τις αδελφές της Όρφη και Καρύα μυήθηκαν από τον Απόλλωνα την τέχνη της μαντικής. 

Αργότερα όμως ο θεός Διόνυσος φαίνεται πως τιμώρησε τη Λυκώ και την Όρφη με μανία και στη συνέχεια μεταμόρφωσε αυτές σε βράχους στον Ταΰγετο, διότι επιχείρησαν να κρατήσουν φυλακισμένη την αδελφή τους Καρύα με το πρόσχημα να την προφυλάξουν από τον έρωτά του.

## Παραπομπές

Λυκω
Κατηγορία:Αρχαίοι Κρήτες
Μαίρη Λω

Η **Μαρία Γιάκοβλεφ** (*το γένος* *Μαντωνανάκη*, Παλαιό Φάληρο, 1928), γνωστή με το καλλιτεχνικό ψευδώνυμο **Μαίρη Λω**, είναι Ελληνίδα τραγουδίστρια του ελαφρού τραγουδιού.

## Καριέρα
Η Μαίρη Λω γεννήθηκε το 1928 στο Παλαιό Φάληρο. Διακρίθηκε με την ιδιότυπη φωνή της στην εκτέλεση ελαφρών τραγουδιών του μουσικοσυνθετη Νίκυ Γιάκοβλεφ, που ήταν παράλληλα και ιδιοκτήτης του διάσημου την εποχή του ζαχαροπλαστείου "Πέτρογραδ" της οδού Σταδίου.

Ευρύτερα γνωστή στο μουσικό χώρο έγινε το 1948 με το τραγούδι «Καπετάνιε, Καπετάνιε, χαμογέλα», σε μουσική Νίκυ Γιάκοβλεφ και στίχους Κώστα Νικολαϊδη, πού γράφτηκε για την Ελληνική ταινία *«Άννα Ροδίτη»*. Ερμήνευσε μεταξύ άλλων τις επιτυχίες «Θάλασσα θάλασσα» (1949), «Ράβε τα προικιά σου» (1953), «Ξαναβλέπω το μικρό το αμαξάκι» (1954), «Κοριτσάκι μου με τα παράξενα κινέζικά σου μάτια» (1955), «Καλή αντάμωση» (1960) και άλλα. Κατέστη πολύ δημοφιλής από τους δίσκους της, καθώς και από εμφανίσεις σε ραδιοφωνικές εκπομπές. Τιμήθηκε στο Φεστιβάλ Τραγουδιού Θεσσαλονίκης, λαμβάνοντας το Γ΄ Βραβείο το 1960.  

Συνεργάστηκε με τον Μάνο Χατζιδάκι, ερμηνεύοντας τραγούδια του όπως τα: «Μη τον ρωτάς τον ουρανό», «Το λιμάνι», «Η λατέρνα», «Εφτά τραγούδια θα σου πω», ενώ συνεργάστηκε και με τους Ανδρέα Χατζηαποστόλου, Γιώργο Μαλλίδη και άλλους.

## Προσωπική ζωή
Η Μαίρη Λω παντρεύτηκε τον μουσικοσυνθέτη Νίκυ Γιάκοβλεφ το 1951 και απέκτησαν δύο παιδιά, την Ελένη-Ντολόρες (γ. 1953) και τον Νικυ (γ. 1971). Κατοικεί στο Παλαιό Φάληρο.

## Παραπομπές


Κατηγορία:Ελληνίδες τραγουδίστριες
Κατηγορία:Τραγουδιστές ελαφρού τραγουδιού
Κατηγορία:Συμμετέχοντες στο Φεστιβάλ Τραγουδιού Θεσσαλονίκης
Λαογόρας

Στην αρχαία ελληνική μυθολογία, ο **Λαογόρας** ή **Λεωγόρας** ήταν ένας από τους Δρύοπες (ή ο βασιλιάς των Δρυόπων) που βοήθησαν τον βασιλιά των Λαπιθών Κόρωνο εναντίον του Αιγιμιού ή Αιγιμίου. 

Ο Λαογόρας σκοτώθηκε από τον Ηρακλή, μαζί με τον Κόρωνο.

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 567
*Encyclopedia Mythica - Laogoras

Κατηγορία:Πρόσωπα της ελληνικής μυθολογίας
Λαμίσκος

Ο **Λαμίσκος** ήταν αρχαίος Έλληνας Πυθαγόρειος φιλόσοφος. Γεννήθηκε στον Τάραντα της Ιταλίας στις αρχές του 4ου αιώνα π.Χ. Ανήκε στον κύκλο του φιλοσόφου Αρχύτα και συνδεόταν με τον Πλάτωνα. Την εποχή που ο Πλάτων ήταν κρατούμενος του τυράννου των Συρακουσών Διονυσίου Α', ο Λαμίσκος κατάφερε να πείσει τον Διονύσιο να ελευθερώσει τον Αθηναίο φιλόσοφο και να τον αφήσει να επιστρέψει στην πατρίδα του.

Κατηγορία:Αρχαίοι Έλληνες φιλόσοφοι
Κατηγορία:Πυθαγόρειοι φιλόσοφοι
Κατηγορία:Αρχαίοι Ταραντίνοι
Jane (κόμικ στριπ)

**Jane** ήταν ο τίτλος (και η κεντρική ηρωίδα) ενός κόμικ στριπ που δημιούργησε και σχεδίαζε ο Νόρμαν Πετ (Norman Pett)  αποκλειστικά για λογαριασμό της Βρετανικής ταμπλόιντ *[[The Daily Mirror]]* από τις 5 Δεκεμβρίου του 1932 μέχρι και τις 10 Οκτωβρίου του 1959.

## Ιστορία
Ο αρχικός τίτλος του σκαμπρόζικου κόμικ ήταν *Jane's Journal - Or The Diary Of A Bright Young Thing* και εξιστορούσε τις ατυχίες της ενζενί του τίτλου. Ο σχεδιαστής βασίστηκε αρχικά στη γυναίκα του σαν μοντέλο για το χαρακτήρα της ηρωίδας, αλλά στις αρχές της δεκαετίας του '40 χρησιμοποίησε σαν πρότυπο την Christabel Leighton-Porter (μοντέλο και pin-up της εποχής). Αναφέρετε μάλιστα το περιστατικό όπου όταν ο καρτουνίστας είδε για πρώτη φορά την Christabel να ποζάρει γυμνή σε μια σχολή ζωγραφικής είπε αυθόρμητα "Αυτή είναι η Jane". Η κακότυχη ηρωίδα είχε τη συνήθεια πολύ συχνά (και τις πιο πολλές φορές παρά τη θέληση της) να χάνει τα ρούχα της. Πιστός της σύντροφος ήταν ένα σκυλί ντασχάουντ με το όνομα Fritz.

Το πλήρες όνομα της ήταν Jane Gay (ο όρος "gay" την εποχή εκείνη χρησιμοποιούνταν για να περιγράψει ένα χαρούμενο και ανέμελο άτομο). Το κόμικ έγινε εξαιρετικά δημοφιλές κατά τη διάρκεια του Δευτέρου Παγκοσμίου Πολέμου και θεωρήθηκε ότι συνέβαλε στην εξύψωση του ηθικού των συμμάχων. Μέχρι το 1943 η Jane σπάνια έμενε με κάτι λιγότερο από τα εσώρουχα της και έτσι όταν σε ένα επεισόδιο του κόμικ εμφανίστηκε τελείως γυμνή μια Αμερικανική εφημερίδα απέδωσε το γεγονός στη προέλαση των Βρετανικών στρατευμάτων κατά 5 μίλια στο μέτωπο της Βόρειας Αφρικής.

Το κόμικ τέλειωσε το 1959 με τη Jane να νοικοκυρεύεται με τον γόη Georgie. Η *Mirror* έκτοτε προσπάθησε αρκετές φορές να αναβιώσει το χαρακτήρα. Μια από τις προσπάθειες ήταν το κόμικ στρίπ *Jane - Daughter of Jane*, το οποίο πραγματεύονταν τις περιπέτειες της κόρης της αρχικής ηρωίδας, η οποία δεν είχε σε καμιά περίπτωση τη γοητεία και την αθωότητα της αυθεντικής Jane και απέτυχε.

## Μεταφορές
Το κόμικ υπήρξε έμπνευση για ένα θεατρικό έργο στη δεκαετία του '40 αλλά και για 2 κινηματογραφικές ταινίες. Το 1949 γυρίστηκε το *The Adventures Of Jane* με πρωταγωνίστρια την Christabel Leighton-Porter ενώ πολλά χρόνια μετά, το 1987 ακολούθησε το  *Jane and the Lost City* με την Kirsten Hughes στο ρόλο της ηρωίδας. Το 1982 το BBC προέβαλε μια τηλεοπτική μεταφορά του κόμικ σε 10 δεκάλεπτα επεισόδια με πρωταγωνίστρια τη Γκλίνις Μπάρμπερ.

## Παραπομπές


## Εξωτερικοί σύνδεσμοι
* The Adventures Of Jane - IMDb
* H τηλεοπτική σειρά Jane - IMDb
* Jane & The Lost City - IMDb
* Εικονογραφημένο άρθρο για τη Jane 
*Norman Pett drawing at his desk, British Pathé 

Κατηγορία:Βρετανικά κόμικς
Κατηγορία:Βρετανοί χαρακτήρες κόμικς
Κατηγορία:Ερωτικά κόμικς
Κατηγορία:Κόμικς περιπέτειας
Κατηγορία:Κόμικς που έγιναν τηλεοπτικές σειρές
Κατηγορία:Κωμικά κόμικς
Άλεξ Άκερ

Ο **Άλεξ Άκερ** (πλήρες ονοματεπώνυμο *Άλεξ Μόρις Άκερ*, 21 Ιανουαρίου 1983) είναι Αμερικανός πρώην καλαθοσφαιριστής.

## Καριέρα
Το 2005 επιλέχθηκε στο νούμερο 60 στα ντραφτ του NBA από τους Detroit Pistons, ενώ στη συνέχεια αγωνίστηκε με τη φανέλα της ισπανικής Μπαρτσελόνα, των L.A. Clippers και της ιταλικής Αρμάνι Μιλάνο.

Με τη φανέλα του Ολυμπιακού στην Ευρωλίγκα την περίοδο 2006-2007 είχε κατά μέσο όρο 14,3 πόντους και 5,6 ριμπάουντ.

Τη σεζόν 2017-18 αγωνίστηκε στον Απόλλωνα Πάτρας στην Α2 Εθνική Κατηγορία.

Στις 26 Νοεμβρίου 2018, ανακοίνωσε την απόσυρσή του από την ενεργό δράση.

Μετά την απόσυρσή του, έγινε ατζέντης αθλητών καλαθοσφαίρισης.

## Παραπομπές


## Εξωτερικοί σύνδεσμοι
*Ο Άλεξ Άκερ στην επίσημη ιστοσελίδα του Ολυμπιακού
*  Προφίλ στo NBA.com
*Στη Λε Μαν ο Άκερ

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Ντιτρόιτ Πίστονς
Κατηγορία:Καλαθοσφαιριστές Φαγιέτβιλ Πάτριοτς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Μπαρτσελόνα
Κατηγορία:Καλαθοσφαιριστές Λος Άντζελες Κλίπερς
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Λε Μαν Σαρτ Μπασκέτ
Κατηγορία:Καλαθοσφαιριστές Ασέκο Γκντίνια
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Καλαθοσφαιριστές Λιμόζ ΣΣΠ
Κατηγορία:Καλαθοσφαιριστές Φελίτσε Σκαντόνε
Κατηγορία:Καλαθοσφαιριστές Φορτ Γουέιν Μαντ Αντς
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές γαλλικών συλλόγων
Κατηγορία:Καλαθοσφαιριστές τουρκικών συλλόγων
Κατηγορία:Ξένοι καλαθοσφαιριστές στην Ελλάδα
Λακίνιο Άκρο

Ως **Λακίνιο Άκρο** (σήμερα : *Κάπο Κολόνα*) ήταν γνωστό στην αρχαιότητα ακρωτήριο στην είσοδο του Κόλπου του Τάραντος, 7 μίλια νοτιοανατολικά του Κρότωνα και το ανατολικότερο σημείο της Καλαβρίας. Πήρε το όνομά του από το Λακίνιο, ήρωα της Ιαπυγίας. 

Σε αυτό υπήρχε ιερό της Λακινίας Ήρας, όπου ο Αννίβας αφιέρωσε επιγραφή για την εισβολή του στην Ιταλία. Από το Ηραίο αυτό σώζεται μία μόνο κολώνα ύψους 8,2 μέτρων, από την οποία προέρχεται και το ιταλικό σημερινό όνομα του ακρωτηρίου, Capo delle Colonne ή Nao (πρβλ. και την ονομασία «Κάβο-Κολώνες» για το Σούνιο).

Κατηγορία:Ακρωτήρια
Κατηγορία:Καλαβρία
Ιγνάτιος φον Ρούντχαρτ

Ο **Ιγνάτιος φον Ρούντχαρτ** ή **Ρούδχαρτ** (ή **Ιππότης δε Ρουδάρτ** όπως αναφέρεται στα επίσημα κρατικά έγγραφα της εποχής, *Ignaz von Rudhart*, 11 Μαρτίου 1790 Βαϊσμάιν, Άνω Φραγκονία - 11 Μαΐου 1838, Τεργέστη) ήταν Βαυαρός νομικός και πολιτικός, πρωθυπουργός της Ελλάδας κατά το 1837, στη διάρκεια της βασιλείας του Όθωνα.

## Βιογραφία

Γεννήθηκε το 1790. Έγινε διδάκτορας Νομικής του Πανεπιστημίου του Μονάχου και κατόπιν καθηγητής στο Πανεπιστήμιο του Βίρτσμπουργκ. Το 1825, το 1828 και το 1831 εκλέχτηκε στη Βουλή της Βαυαρίας. Ήρθε στην Αθήνα το Φεβρουάριο του 1837 και ανέλαβε Πρόεδρος του Υπουργικού Συμβουλίου (Πρωθυπουργός), μετά την παύση του προκατόχου του, Κόμη Άρμανσμπεργκ και της κυβέρνησής του. Λόγω του συγκεντρωτισμού των εξουσιών στο πρόσωπο του βασιλιά, ο Ρούντχαρτ ήρθε αρκετές φορές σε προστριβές μαζί του και έπεσε στη δυσμένεια της βασίλισσας Αμαλίας. Η Κυβέρνηση του Ιγνάτιου φον Ρούντχαρντ κράτησε από τις 2 Φεβρουαρίου 1837 μέχρι τις 8 Δεκεμβρίου 1837. Το Δεκέμβριο του 1837 παραιτήθηκε και ο Όθωνας ανέλαβε προσωπικά και πρωθυπουργός (Κυβέρνηση Όθωνος 1837).

Ο Ρούντχαρτ πέθανε το 1838 στην Τεργέστη, στο ταξίδι της επιστροφής μετά την αποχώρησή του από την Ελλάδα.

## Έργα του
* *Geschichte der Landstände in Bayern*. Heidelberg (Mohr und Winter) 1816 (2 Bände)
* *Über Baierns Politik, besonders unter der gegenwärtigen Regierung*. 1816
* *Österreich und Bayern*. Wien u.a. 1816
* *Übersicht der vorzüglichsten Bestimmungen verschiedener Staatsverfassungen über Volksvertretung*. München (Thienemann) 1818
* *Abriß der Geschichte der baierischen Gesetzgebung*. München (Lindauer) 1820
* *Das Recht des Deutschen Bundes*. Stuttgart 1822
* *Über den Zustand des Königreichs Bayern. Nach amtlichen Quellen*:
** Bd. 1: Stuttgart, Tübingen (Cotta) 1825
** Bd. 2: *Über die Gewerbe, den Handel und die Staatsverfassung des Königreichs Bayern*. Erlangen (Palm und Enke) 1827
** Bd. 3: *Die Finanzverwaltung, Rechtspflege und die Kriegsanstalten des Königreichs Bayern*. Erlangen (Palm und Enke) 1827
* *Über die Zensur der Zeitungen*. Stuttgart, Erlangen 1826
* *Die Industrie in dem Unterdonaukreise des Königreichs Bayern*. Passau 1835
* *Lebens-Abriß*. Nürnberg (Wießner) 1837
* *Politisches Glaubensbekenntniß* (hrsg. von Friedrich Wilhelm Bruckbräu). Passau (Pustet) 1840
* *Über die politische Stellung des Königreichs Bayern im Jahre 1833* (hrsg. von Gustav Hohe). Regensburg (Manz) 1848
* *Pro memoria für einen teutschen Prinzen im Jahre 1823 über den Unterschied der unbeschränkten Monarchie von der constitutionellen und über die Anwendung der Staatsgewalten*. Regensburg (Manz) 1848

## Παραπομπές


## Βιβλιογραφία
* «Ignaz von Rudhart: ein Staatsmann des Liberalismus», Ferdinand Koeppel, München [u.a.]. Oldenbourg. 1933.
* 

## Εξωτερικοί σύνδεσμοι
* 
* Rudhart, Dr. Ignaz von, Haus der Bayerischen Geschichte (Κέντρο Βαυαρικής Ιστορίας), Μάιος 2010

Κατηγορία:Πρωθυπουργοί της Ελλάδας
Κατηγορία:Βαυαροί
Κατηγορία:Πολιτογραφημένοι πολίτες της Ελλάδας
Κατηγορία:Γραμματείς της Επικράτειας επί του Βασιλικού Οίκου και των Εξωτερικών Υποθέσεων
Νικόλαος Καλογερόπουλος

Ο **Νικόλαος Καλογερόπουλος** (1851 - 7 Ιανουαρίου 1927) ήταν Έλληνας πολιτικός, ο οποίος διετέλεσε δύο φορές πρωθυπουργός, πολλές φορές υπουργός και βουλευτής.

## Βιογραφία
Γεννήθηκε το 1851 στη Χαλκίδα. Σπούδασε Νομική στην Αθήνα και το Παρίσι. Είχε γίνει υπουργός Δικαιοσύνης στη βραχύβια Κυβέρνηση Γεωργίου Θεοτόκη του 1903, αλλά και υπουργός Εσωτερικών και Οικονομικών στην Κυβέρνηση Θεοτόκη του 1905. Προσχώρησε στο Λαϊκό Κόμμα από την ίδρυσή του το 1920 και εξελέγη βουλευτής Ευβοίας συνολικά δέκα φορές. Παράλληλα με την πρώτη του πρωθυπουργική θητεία, υπηρέτησε και ως υπουργός Οικονομικών και Στρατιωτικών, ενώ κατά τη δεύτερη θητεία είχε παράλληλα και το ρόλο του υπουργού Εξωτερικών. Και τις δύο φορές η πρωθυπουργική του θητεία ήταν βραχύβια: 3 Σεπτεμβρίου ως 16 Σεπτεμβρίου του 1916 η πρώτη και 24 Ιανουαρίου ως 25 Μαρτίου του 1921  Κατά τη δεύτερη αυτή πρωθυπουργική θητεία του διατέλεσε Υπουργός των Εξωτερικών από 24/01/1921 έως 26/03/1921/ Για δεύτερη φορά έγινε Υπουργός Εξωτερικών στη βραχύβια κυβέρνηση του Νικόλαου Τριανταφυλλάκου από 28/08/1922 έως 16/09/1922.

Πέθανε από μυοκαρδίτιδα στις 7 Ιανουαρίου του 1927.

## Παραπομπές


Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Εξωτερικών
Κατηγορία:Έλληνες υπουργοί Οικονομικών
Κατηγορία:Έλληνες υπουργοί Στρατιωτικών
Κατηγορία:Βουλευτές Ευβοίας
Κατηγορία:Πρωθυπουργοί της Ελλάδας
Κατηγορία:Οικογένεια Μπουντούρη
Κατηγορία:Αντιβενιζελικοί
Κατηγορία:Έλληνες ελευθεροτέκτονες
Κατηγορία:Έλληνες πολιτικοί του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Νικόλαος Τριανταφυλλάκος

Ο **Νικόλαος Τριανταφυλλάκος** (8 Νοεμβρίου 1855 - 16 Σεπτεμβρίου 1939) ήταν Έλληνας πολιτικός, ο οποίος διετέλεσε και Πρωθυπουργός της Ελλάδας για λίγες ημέρες το 1922.

## Βιογραφία
Γεννήθηκε το 1855 στην Τρίπολη. Σπούδασε νομική στο Πανεπιστήμιο Αθηνών και συνέχισε τις σπουδές του στο Βερολίνο και Παρίσι. Όταν επέστρεψε στην Ελλάδα επιδόθηκε στη πολιτική και εκλέχθηκε βουλευτής Αρκαδίας για πρώτη φορά το 1892 και έκτοτε συνέχιζε μέχρι το 1923. Τάχθηκε στο νεοσύστατο τότε κόμμα του Δημητρίου Ράλλη όπου και ανέλαβε στη σχηματισθείσα απ΄ εκείνον κυβέρνηση (18 Απριλίου 1897) το Υπουργείο της Δικαιοσύνης. Το 1899 στην ανασχηματισθείσα κυβέρνηση του Αλέξανδρου Ζαΐμη ανέλαβε το Υπουργείο Εσωτερικών στο οποίο συνέχισε το 1901 και το 1909 στη Κυβέρνηση Κυριακούλη Μαυρομιχάλη και το 1915 στη κυβέρνηση του Δημήτρη Γούναρη. Μετά τις εκλογές του 1920 στάλθηκε αρμοστής της Ελληνικής Κυβέρνησης στη Κωνσταντινούπολη. Τότε και κατέβαλε κάθε προσπάθεια να διαλύσει την οργάνωση των Αμυνιτών υποσχόμενος σ΄ αυτούς αμνηστεία και να συνδράμει στην ανάρρηση στον Πατριαρχικό θρόνο άλλο ιεράρχη αντί του Μελετίου.  
Μετά την κατάρρευση του Μικρασιατικού Μετώπου και την Στρατιωτική Επανάσταση του Σεπτεμβρίου 1922 που ακολούθησε, ανέλαβε τον σχηματισμό Κυβέρνησης μετά την παραίτηση της Κυβέρνησης του Πέτρου Πρωτοπαπαδάκη  στις 28 Αυγούστου. 

Ακολούθησε η εξέγερση του στρατεύματος στη Χίο και στη Λέσβο, η οποία γρήγορα εξαπλώθηκε σε ολόκληρη τη χώρα. Οι ταραχές που ακολούθησαν οδήγησαν στην παραίτηση της Κυβέρνησης Τριανταφυλλάκου στις 16 Σεπτεμβρίου  16 ημέρες μετά το σχηματισμό της. Μαζί παραιτήθηκε και ο Βασιλιάς, τον οποίο διαδέχτηκε ο διάδοχος γιος του, Γεώργιος Β΄.

Το 1929 εξελέγη *«αριστίνδην γερουσιαστής»*. Πέθανε δέκα χρόνια μετά, το 1939.

## Παραπομπές


## Πηγές
* 

Κατηγορία:Πρωθυπουργοί της Ελλάδας
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Εσωτερικών
Κατηγορία:Έλληνες Αρμοστές
Κατηγορία:Έλληνες γερουσιαστές
Κατηγορία:Βουλευτές Αρκαδίας
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Ματθαίος Τρικούπης

Ο **Ματθαίος Τρικούπης** ήταν Έλληνας πλοίαρχος και πολιτικός.

## Βιογραφικά στοιχεία
Καταγόταν από το Μεσολόγγι. Υπήρξε το αρχαιότερο επιφανές μέλος της Οικογένειας Τρικούπη που αναφέρεται στην νεότερη ελληνική ιστορία. Στην αρχή αναφέρεται ότι ήταν πλοίαρχος σε εμπορικά πλοία και αργότερα προεστός της γενέτειράς του μέχρι το έτος 1770.

## Παραπομπές


## Δείτε επίσης
* Οικογένεια Τρικούπη

Κατηγορία:Έλληνες πολιτικοί
Κατηγορία:Έλληνες πολιτικοί-επέκταση
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 03/2013
Κατηγορία:Οικογένεια Τρικούπη
Μιχάλης Ρωμανίδης

Ο **Μιχάλης Ρωμανίδης** είναι Έλληνας πρώην διεθνής καλαθοσφαιριστής, γεννημένος στις 19 Ιουνίου 1966. Αγωνιζόταν στη θέση του φόργουορντ και ήταν μέλος της εθνικής ομάδας της Ελλάδας που κατέκτησε το Ευρωπαϊκό Πρωτάθλημα του 1987.

## Καριέρα
Ξεκίνησε από τα τμήματα υποδομής του Άρη με τον οποίο έκανε μεγάλη καριέρα κερδίζοντας τίτλους στην Ελλάδα και συμμετέχοντας σε 3 φάιναλ φορ. Κέρδισε το πρωτάθλημα 1983, 1985, 1986, 1987, 1988, 1989, 1990, 1991 και το κύπελλο 1985, 1987, 1988, 1989, 1990, 1992.

Από το 1992 έως το 1994 αγωνίστηκε στον Α.Ο. Παγκρατίου.

## Εθνική Ελλάδας
Με την Εθνική Ελλάδος αγωνίστηκε σε 82 αγώνες σκοράροντας 364 πόντους (4,44 μ.ο.). Ήταν μέλος της Εθνικής και **πρωταθλητής Ευρώπης** στο Ευρωμπάσκετ 87 όπου σε 6 αγώνες σημείωσε 21 πόντους (3,50 μ.ο.).

Αξιόλογη παρουσία είχε και στο Μουντομπάσκετ του 1986.
Έχει αγωνιστεί ακόμα στο Ευρωμπάσκετ του 1983 καθώς και στο Βαλκανικό πρωτάθλημα 1983,1984,1986, στους Μεσογειακούς αγώνες το 1983 και στο προολυμπιακό τουρνουά το 1994.

Ο Μιχάλης Ρωμανίδης με 21,50 πόντους ανα αγώνα είναι ο πρώτος σκόρερ στην ιστορία της Εθνικής Παίδων σε πόντους ανά μέσο όρο.

## Τεχνικός διευθυντής
Έχει δουλέψει ως τεχνικός διευθυντής στο Μίλωνα Νέας Σμύρνης, τον Άλιμο  τη Δάφνη και τα τελευταια χρονια στον ΑΓΟΡ (Ρέθυμνο)

## Εξωτερικοί σύνδεσμοι
* 
* Στον (βιο)ρυθμό του 1987!



Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές Παπάγου
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Παίκτες νικητές Ευρωμπάσκετ
Κατηγορία:Καλαθοσφαιριστές Ευρωμπάσκετ 1983
Κατηγορία:Καλαθοσφαιριστές Ευρωμπάσκετ 1987
Κατηγορία:Καλαθοσφαιριστές Παγκοσμίου Πρωταθλήματος 1986
Συμεών Τρικούπης

Ο **Συμεών Τρικούπης** (Μεσολόγγι, 1753 – Μεσολόγγι, 1822) ήταν Έλληνας ιατρός και αγωνιστής της Ελληνικής Επανάστασης του 1821-1819.

## Βιογραφικά στοιχεία
Γεννήθηκε στο Μεσολόγγι το 1753. Ήταν γιος του Ματθαίου Τρικούπη και γόνος της αρχοντικής και ιστορικής οικογένειας Τρικούπη. Αφού ολοκλήρωσε τις εγκύκλιες σπουδές του, σπούδασε ιατρική και φιλοσοφία στο Πανεπιστήμιο της Νάπολης. Μετά την ολοκλήρωση των σπουδών του, επέστρεψε στη γενέτειρά του και άσκησε το επάγγελμά του γιατρού κατά την περίοδο της οθωμανικής κυριαρχίας. Μετά την κήρυξη της Ελληνικής Επανάστασης, θανατώθηκε στην πρώτη πολιορκία του Μεσολογγίου το 1822.

## Παραπομπές


Κατηγορία:Έλληνες ιατροί του 18ου αιώνα
Κατηγορία:Αγωνιστές του 1821
Κατηγορία:Αγωνιστής ελληνικής επανάστασης-επέκταση
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από το 2009
Κατηγορία:Οικογένεια Τρικούπη
Κατηγορία:Έλληνες ιατροί του 19ου αιώνα
Νίκος Λινάρδος

Ο **Νίκος Λινάρδος** (γενν. 26 Αυγούστου 1963) είναι Έλληνας πρώην διεθνής καλαθοσφαιριστής, ο οποίος αγωνιζόταν ως πάουερ φόργουορντ. Ήταν μέλος της Εθνικής Ελλάδας που κατέκτησε το Ευρωμπάσκετ του 1987 και είναι υιός του αθλητικογράφου και συγγραφέα, Πέτρου Λινάρδου.

## Βιογραφία

Αγωνίστηκε σε όλη σχεδόν την καριέρα του στον Πανιώνιο, με τον οποίο το 1987 κατέκτησε τη δεύτερη θέση στο πρωτάθλημα Ελλάδος, που είναι και η μεγαλύτερη διάκριση του συλλόγου σε επίπεδο πρωταθλήματος.

Το 1991 αναδείχθηκε κυπελλούχος Ελλάδος με τον Πανιώνιο. Τη επόμενη χρονιά αγωνίστηκε στον Σπόρτιγκ.

Στην Εθνική Ελλάδος αγωνίστηκε 30 φορές, σημειώνοντας 198 πόντους (6,60 μ.ο.). Το 1987 στέφτηκε πρωταθλητής Ευρώπης με την Εθνική στο Ευρωμπάσκετ της Αθήνας.

Μετά το τέλος της καριέρας του εργάστηκε ως βοηθός των προπονητών Μάικ Σιζέφσκι και Ντιν Σμιθ στα πανεπιστήμια του Ντιουκ και της Νορθ Καρολάινα. Κατέκτησε ως βοηθός του Βαγγέλη Αλεξανδρή το Κύπελλο Σαπόρτα το 2001 με το Μαρούσι. Έχει αναλάβει ως προπονητής το Μαρούσι, τη Νήαρ Ήστ και τον Πανιώνιο.

Το καλοκαίρι του 2007 προσελήφθη στο τεχνικό τιμ της Εθνικής Ελλάδος ως συνεργάτης του Παναγιώτη Γιαννάκη και συμμετείχε στο Ευρωμπάσκετ 2007, όπου η Ελλάδα αναδείχθηκε 4η.

Από τον Ιούλιο του 2018 είναι τεχνικός διευθυντής των ακαδημιών του Πανιωνίου ΓΣΣ.

## Παραπομπές


## Εξωτερικοί σύνδεσμοι
* 
*Παρουσιάστηκε ο Λινάρδος ως Διευθυντής Ακαδημιών στον Πανιώνιο
* Στον (βιο)ρυθμό του 1987!

Κατηγορία:Έλληνες καλαθοσφαιριστές
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Ευρωμπάσκετ 1987
Κατηγορία:Παίκτες νικητές Ευρωμπάσκετ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Σπόρτιγκ
Κατηγορία:Καλαθοσφαιριστές Πανελληνίου
Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Αμαρουσίου
Κατηγορία:Προπονητές καλαθοσφαίρισης ΑΠΟΕΛ
Κατηγορία:Προπονητές καλαθοσφαίρισης Απόλλωνα Λεμεσού
Κατηγορία:Προπονητές καλαθοσφαίρισης Πανιωνίου
Κατηγορία:Προπονητές καλαθοσφαίρισης Νήαρ Ηστ
Παναγιώτης Καρατζάς (καλαθοσφαιριστής)

Ο **Παναγιώτης Καρατζάς** είναι πρώην καλαθοσφαιριστής γεννημένος στις 29 Ιουνίου 1965 και πρωταθλητής Ευρώπης το 1987.

Αγωνιζόταν στη θέση του σέντερ. Ξεκίνησε την καριέρα του από το Παγκράτι όπου και κατέκτησε το πανελλήνιο πρωτάθλημα εφήβων και έφτασε από την Α κατηγορία Αθηνών στην Α1. Έπαιξε σε όλες τις εθνικές ομάδες, παίδων εφήβων κατακτώντας το βαλκανικό πρωτάθλημα στη Ρουμανία.Το καλοκαίρι του 1990 μετεγγράφη  στον Ολυμπιακό, με τον οποίο κέρδισε το πρωτάθλημα Ελλάδας το 1993 και το νταμπλ την επόμενη χρονιά. Γύρισε στην ομάδα του Α.Ο. Παγκρατίου για να κλείσει την καριέρα του.

Με την εθνική Ελλάδος αγωνίστηκε σε 29 αγώνες σκόραρε 100 πόντους με μέσο όρο 3,45. Αγωνίστηκε σε 10 αγώνες του Μουντομπάσκετ 86 στην Ισπανία. Στο Ευρωμπάσκετ του 1987 αγωνίστηκε σε 2 αγώνες με τη Ρουμανία σημειώνοντας 2 πόντους, καθώς και στον αγώνα με την Ισπανία που μπήκε ως αλλαγή.
https://en.m.wikipedia.org/wiki/Panagiotis_Karatzas_(basketball)#Professional_career

## Εξωτερικοί σύνδεσμοι
* 
* Στον (βιο)ρυθμό του 1987!

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές ΟΣΦΠ
Κατηγορία:Παίκτες νικητές Ευρωμπάσκετ
Κατηγορία:Καλαθοσφαιριστές Ευρωμπάσκετ 1987
Κατηγορία:Καλαθοσφαιριστές Παγκοσμίου Πρωταθλήματος 1986
Λακέρεια

Η **Λακέρεια** ήταν αρχαία πόλη της Θεσσαλίας. Τη θεωρούσαν πόλη των μυθολογικών Φλεγύων και γενέτειρα του Ασκληπιού. Ο Πίνδαρος αναφέρει ότι η Λακέρεια ήταν κτισμένη πάνω στον ένα από τους δύο λόφους που ο Ησίοδος ονόμαζε Διδύμους Λόφους ή "διδύμους κολωνούς". Πιθανολογείται ότι το όνομά της προήλθε από χθόνια θεότητα της Πελασγιώτιδας Θεσσαλίας. Ο Λέακε ταυτίζει τη θέση της με τον ψηλό λόφο Πέτρα, όπου υπάρχουν αρχαιότατα τείχη. Σύμφωνα με άλλους ερευνητές, η Λακέρεια ήταν το Καστρί Λάρισας ή το Παλαιόκαστρο. Τελικώς, η εκδοχή του Καστρίου επεκράτησε κατά την ονοματοδοσία του πρώην «καποδιστριακού» Δήμου Λακέρειας (βλ.λ.), ενός από τους 32 του Νομού Λάρισας, που περιελάμβανε μεν το χωριό Καστρί, αλλά είχε έδρα το χωριό Δήμητρα, 10 χιλιόμετρα στα βορειοδυτικά.

Η Λακέρεια αναφέρεται από τον Πλίνιο και τον Στέφανο Βυζάντιο με την ονομασία **Δώτιον**.

## Παραπομπές


Κατηγορία:Πόλεις της αρχαίας Θεσσαλίας
Νίκος Φιλίππου

Ο **Νίκος Φιλίππου** (Ιωάννινα, 15 Ιουλίου 1962), είναι Έλληνας πρώην διεθνής καλαθοσφαιριστής. Με ύψος 2,02 μέτρα αγωνιζόταν ως πάουερ φόργουορντ. Μετά το τέλος της καριέρας του ως καλαθοσφαιριστής δούλεψε ως τιμ μάνατζερ στην Εθνική Ελλάδας Ανδρών.

## Σταδιοδρομία
Ήταν ένας από τους βασικούς αθλητές της «δυναστείας» του Άρη στην Ελλάδα, αλλά και των τριών φάιναλ φορ στην Ευρώπη (1988, 1989, 1990). Με τον Άρη κέρδισε το πρωτάθλημα το 1983, 1985, 1986, 1987, 1988, 1989, 1990, 1991 και το κύπελλο το 1985, 1987, 1988, 1989, 1990. 

Στη συνέχεια αγωνίστηκε στον ΠΑΟΚ, με τον οποίο κέρδισε το πρωτάθλημα του 1992 ενώ συμμετείχε στο φάιναλ φορ της Αθήνας το 1993.

## Εθνική Ελλάδας
Με την Εθνική Ελλάδας κέρδισε το **χρυσό μετάλλιο** στο Ευρωμπάσκετ της Αθήνας το 1987, αν και ένας τραυματισμός δεν τον άφησε να διακριθεί. Πρόλαβε να σημειώσει συνολικά 16 πόντους. Αγωνίστηκε στο Ευρωμπάσκετ 1989 και κέρδισε το **ασημένιο μετάλλιο**. Είχε πολύ καλή παρουσία στο Μουντομπάσκετ της Ισπανίας το 1986. Στους 124 αγώνες του ως διεθνής έχει σημειώσει 896 πόντους με μέσο όρο 7,23.

## Μάνατζερ της Εθνικής
Είχε τη θέση του μάνατζερ στην Εθνικής Ελλάδος όταν κέρδισε το **χρυσό μετάλλιο** στο Ευρωμπάσκετ 2005 και το **ασημένιο** στο Μουντομπάσκετ 2006.

## Εκτός παρκέ
Τον Αύγουστο του 2010 ορίστηκε συντονιστής διευθυντής του Σταδίου Ειρήνης και Φιλίας.

## Παραπομπές


## Εξωτερικοί σύνδεσμοι
* 
* Στον (βιο)ρυθμό του 1987!

Κατηγορία:Έλληνες καλαθοσφαιριστές
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Παπάγου
Κατηγορία:Καλαθοσφαιριστές ελληνικών συλλόγων
Κατηγορία:Παίκτες νικητές Ευρωμπάσκετ
Κατηγορία:Καλαθοσφαιριστές Ευρωμπάσκετ 1987
Κατηγορία:Καλαθοσφαιριστές Ευρωμπάσκετ 1989
Κατηγορία:Καλαθοσφαιριστές Παγκοσμίου Πρωταθλήματος 1986
Boeing C-97 Stratofreighter

Το **Boeing C-97 Stratofreighter** ήταν τετρακινητήριο μεταγωγικό αεροσκάφος, Αμερικανικής σχεδίασης και κατασκευής. Αναπτύχθηκε προς τα τέλη του Β' Παγκοσμίου Πολέμου εφαρμόζοντας μια μεγενθυμένη άνω άτρακτο σε μια κάτω άτρακτο και πτέρυγες ουσιαστικά ίδιες με αυτές του βομβαρδιστικού B-29 Superfortress. Το πρωτότυπο XC-97 έφερε κινητήρες Wright R-3350 ισχύος 2,200 ίππων οι οποίοι του έδιναν εντυπωσιακές επιδόσεις. Στις 9 Ιανουαρίου 1945 το πρώτο πρωτότυπο πέταξε από το Σιάτλ στην Ουάσιγκτον σε 6 ώρες και 4 λεπτά με μέση ταχύτητα 616 χλμ την ώρα. Τα υπόλοιπα αεροσκάφη έφεραν τους αναβαθμισμένους κινητήρες Pratt & Whitney Wasp Major, ισχύος 3500 ίππων.

Το C-97 είχε μεταφορική ικανότητα 16 τόνων και μπορούσε να μεταφέρει δύο φορτηγά ή ελαφριά άρματα μάχης. Η φόρτωση γινόταν από μια ανασυρομένη ράμπα στο κάτω μέρος της ατράκτου. 

Κατασκευάστηκαν 60 αεροσκάφη αν και η πλέον πετυχημένη έκδοσή του ήταν η έκδοση εναέριου ανεφοδιασμού KC-97 Stratotanker.

Η Στρατηγική Αεροπορική Διοίκηση της Πολεμικής Αεροπορίας των ΗΠΑ χρησιμοποίησε τα C-97 Stratofreighter από το 1949 έως το 1978. 

Η πολιτική έκδοση του αεροσκάφους, το Boeing 377 Stratocruiser, έπαιξε πολύ μεγάλο ρόλο στην μεταπολεμική ανάπτυξη των πτήσεων μεγάλων αποστάσεων.

## Χρήστες
* 
* 
* 

## Εξωτερικοί σύνδεσμοι
* Το C-97 Stratofreighter στην επίσημη ιστοσελίδα της Boeing
* Το C-97 Stratofreighter στην επίσημη ιστοσελίδα της Στρατηγικής Αεροπορικής Διοίκησης της Πολεμικής Αεροπορίας των ΗΠΑ
* Το C-97 Stratofreighter στο warbirdalley.com
* Το C-97 Stratofreighter στο airliners.net
* [Φωτογραφίες του C-97 Stratofreighter στο airliners.net](http://www.airliners.net/search/photo.search?aircraft_genericsearch=Boeing%20C-97%20Stratofreighter%20(367)&aircraftsearch=)

Κατηγορία:Μεταγωγικά αεροσκάφη
C-97 Stratofreighter
Κατηγορία:Εμβολοκινητήρια στρατιωτικά αεροσκάφη
Σαπρόφυτα

**Σαπρόφυτα** ή **Σαπρότροφα** χαρακτηρίζονται γενικά πάσης φύσεως μικροοργανισμοί ή φυτά που λαμβάνουν την τροφή τους (οργανικές ενώσεις) από νεκρούς ή θνήσκοντες ιστούς σε μορφή διαλύματος. Η σημασία αυτών των οργανισμών είναι πολύ μεγάλη όσον αφορά στη διάσπαση της νεκρικής οργανικής ύλης.

Ανάλογα με τον τρόπο λήψης - δημιουργίας των οργανικών ενώσεων, οι ζωντανοί οργανισμοί χωρίζονται σε δύο κατηγορίες: **[[αυτότροφος|αυτότροφοι οργανισμοί]]** και **[[ετερότροφος|ετερότροφοι οργανισμοί]]**. Στους αυτότροφους οργανισμούς ανήκουν όλα τα πράσινα φυτά. Όσα φυτά δηλαδή περιέχουν χλωροφύλλη. Αυτοί συνθέτουν από μόνοι τους τις οργανικές ενώσεις με την βοήθεια του διοξειδίου του άνθρακα, του νερού και του φωτός. Στους ετερότροφους οργανισμούς ανήκουν, αντίθετα, όλα τα μη πράσινα φυτά και τα ζώα.

Οι ετερότροφοι οργανισμοί λαμβάνουν έτοιμες τις οργανικές ενώσεις από άλλους ζωντανούς οργανισμούς (**[[Παράσιτο (βιολογία)|παράσιτα]]**) ή από νεκρούς ιστούς (**σαπρόφυτα**) ή απλώς καταναλώνουν άλλους οργανισμούς ως τροφή. Τα σαπρόφυτα διαχωρίζονται, ανάλογα με τον τρόπο λήψης των οργανικών ενώσεων, σε **υποχρεωτικά σαπρόφυτα** και σε **προαιρετικά σαπρόφυτα** Στην πρώτη περίπτωση γίνεται λόγος για σαπρόφυτα που λαμβάνουν τις οργανικές ενώσεις αποκλειστικά από νεκρούς ιστούς. Στην πλειοψηφία τους είναι ωφέλιμοι μικροοργανισμοί γιατί εκτός του ότι βοηθούν στην γονιμότητα του εδάφους (διασπούν τις οργανικές ουσίες, φυτικές και ζωικές), χρησιμοποιούνται στην παρασκευή φαρμάκων, οργανικών οξέων, αλκοολών.
 
Ορισμένα όμως υποχρεωτικά σαπρόφυτα είναι παθογόνοι παράγοντες και είναι αυτά που είναι υπεύθυνα για τις σήψεις γεωργικών προϊόντων, του ξύλου κ.α. Τα προαιρετικά σαπρόφυτα είναι ουσιαστικά κάποια παράσιτα τα οποία όμως στην διάρκεια του κύκλου ζωής τους μπορούν να ζήσουν για κάποιο διάστημα σαπροφυτικά.

## Δείτε επίσης
* Φθοροφάγοι
* Κύκλος του αζώτου

Κατηγορία:Ζωντανοί οργανισμοί
Θεόδωρος Μπάεφ

Ο **Θεόδωρος Μπάεφ** (*Теодор Баев*, 31 Μαΐου 1977) είναι παλαίμαχος Βούλγαρος αθλητής της πετοσφαίρισης με ελληνική υπηκοότητα. Αγωνιζόταν στη θέση του ακραίου και υπήρξε διεθνής με την Εθνική Ελλάδας.

## Καριέρα
Ο Θόδωρος Μπάεφ γεννήθηκε στις 31 Μαΐου 1977 στη Νόβα Ζαγόρα της Βουλγαρίας. Οι γονείς του ήταν επίσης  βολεϊμπολίστες και τον βοήθησαν πολύ στα πρώτα του βήματα. Φοίτησε σε αθλητικό σχολείο στη Φιλιππούπολη και ασχολήθηκε με πολλά αθλήματα, όπως: βόλεϊ, κωπηλασία, σκι και κολύμβηση. Ξεκίνησε το βόλεϊ από τη Λοκομοτίβ Φιλιππούπολης το 1993 και το 1994 έρχεται στην Ελλάδα για τον Εθνικό Αλεξανδρούπολης. Την ίδια χρονιά καλείται στην εθνική Ελλάδος εφήβων. Το 1998 πηγαίνει στον Α.Ο. Ορεστιάδας μέχρι το 2001 που πηγαίνει στον Ηρακλή και το 2005 στον Παναθηναϊκό.
Στη συνέχεια δοκίμασε τις δυνάμεις του στο εξωτερικό, αγωνιζόμενος την περίοδο 2007-08 στην Αλ Αχλί του Ντουμπάι και στη συνέχεια στη Χάλκμπανκ της Άγκυρας, από την οποία αποχώρησε στα μέσα της περιόδου 2008-09. Τον Δεκέμβριο του 2008 επέστρεψε στον Ηρακλή, στον οποίο και τερμάτισε την καριέρα του.

## Διεθνείς συμμετοχές
Ο Θόδωρος Μπάεφ αγωνίστηκε για πρώτη φορά με την Εθνική Ελλάδας το 1995 έχοντας καταγραψει συνολικά 187 συμμετοχές, από τις οποίες οι 12 σε προκριματικούς Παγκοσμίου Πρωταθλήματος και οι 6 σε Ολυμπιακούς Αγώνες (Αθήνα 2004).

## Τίτλοι
* **3 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]:**
**2002, 2005  (Ηρακλής Θεσσαλονίκης), 2006 (Παναθηναϊκός)
* **4 [[Κύπελλο Ελλάδας πετοσφαίρισης ανδρών|Κύπελλα Ελλάδας]]:**
**2002, 2004, 2005 (Ηρακλής Θεσσαλονίκης), 2007 (Παναθηναϊκός)
* **2 [[Σούπερ καπ Ελλάδος πετοσφαίρισης Ανδρών|Σούπερ Καπ Ελλάδας]]:**
**2004 (Ηρακλής Θεσσαλονίκης), 2006 (Παναθηναϊκός)

## Ατομικές διακρίσεις
* Παγκόσμιο πρωτάθλημα Εφήβων 1995: Καλύτερος Επιθετικός
* Πρωτάθλημα Ελλάδας 2001-2002: Πολυτιμότερος Παίκτης (MVP) Πρωταθλήματος

## Παραπομπές


## Εξωτερικοί σύνδεσμοι
* Θεόδωρος Μπάεφ: Ομάδες καριερας greekvolley.eu
* Θόδωρος Μπάεφ: Παρουσίαση - Ατομκά στοιχεία - Ομάδες - Διακρίσεις volleybox.net

Κατηγορία:Έλληνες αθλητές της πετοσφαίρισης
Κατηγορία:Έλληνες ομογενείς αθλητές
Κατηγορία:Βούλγαροι πετοσφαιριστές
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΠΑΟ
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές Εθνικού Αλεξανδρούπολης
Κατηγορία:Πετοσφαιριστές Ορεστιάδας
Κορίτσι για Σπίτι

Το **Hors de Prix** (ελλ. τίτλος **Κορίτσι για Σπίτι**) είναι μια κωμωδία Γαλλικής παραγωγής του 2006 σε σκηνοθεσία Πιέρ Σαλβαντορί και με πρωταγωνιστές τους Ωντρέ Τοτού και Γκαντ Ελμαλέχ.

## Περίληψη

Ο Ζαν (Γκαντ Ελμαλέχ), ένας ντροπαλός σερβιτόρος σε πολυτελές ξενοδοχείο, παριστάνει τον εκατομμυριούχο και κεντρίζει την προσοχή της Ιρέν (Ωντρέ Τοτού), μιας τυχωδιόκτησσας που εκμεταλεύετε πλούσιους κυρίους. Όταν εκείνη ανακαλύπτει ότι είναι φτωχός, εξαφανίζεται. Το πρόβλημα είναι ότι ο Ζαν την έχει ερωτευθεί και έτσι την αναζητά και τελικά την εντοπίζει στην Κυανή Ακτή...

## Διανομή
* Ωντρέ Τοτού ... *Ιρέν*
* Γκαντ Ελμαλέχ ... *Ζαν*
* Marie-Christine Adam ... *Μαντλέν*
* Vernon Dobtcheff ... *Ζακ*
* Jacques Spiesser ... *Ζιλ*
* Annelise Hesme ... *Ανιές*
* Didier Brice ... *Φρανσουά*

## Παραπομπές

## Εξωτερικοί σύνδεσμοι
*Επίσημη ιστοσελίδα
*

Κατηγορία:Γαλλικές ταινίες της δεκαετίας 2000
Κατηγορία:Ταινίες του 2006
Κατηγορία:Γαλλικές κωμικές ταινίες
Κατηγορία:Ταινίες γυρισμένες στο Μονακό
Κατηγορία:Γαλλόφωνες ταινίες
Κάστρα και Τείχη του Βασιλιά Εδουάρδου στο Γκουίνεδ

Τα **Κάστρα και τα Τείχη του Βασιλιά Εδουάρδου στο Γκουίνεδ** (*Castles and Town Walls of King Edward in Gwynedd*) αναφέρονται σε μία ομάδα τεσσάρων κάστρων, στην ευρύτερη περιοχή Γκουίνεδ (*Gwynedd*) της Ουαλίας, τα οποία σχετίζονται με την βασιλεία του Εδουάρδου Α΄ της Αγγλίας και αποτελούν εξαιρετικά παραδείγματα οχυρώσεων και στρατιωτικής αρχιτεκτονική του 13ου αιώνα.

Το όνομα υιοθετήθηκε από την UNESCO όταν το 1986 τα ανακήρυξε Μνημεία Παγκόσμιας Κληρονομιάς.

Τα τέσσερα κάστρα είναι: 
# Κάστρο Μπιουμάρις (Beaumaris Castle, Anglesey) 
#  (Caernarfon Castle, Caernarfon) 
#  (Conwy Castle, Conwy) 
#  (Harlech Castle, Harlech)

## Δείτε επίσης

* Κατάλογος Μνημείων Παγκόσμιας Κληρονομιάς

## Εξωτερικοί σύνδεσμοι
* Τα Κάστρα και τα Τείχη του Βασιλιά Εδουάρδου στο Γκουίνεδ στη σελίδα της UNESCO

Κατηγορία:Ιστορία της Ουαλίας
Κατηγορία:Κτίρια και κατασκευές στην Ουαλία
Κατηγορία:Μνημεία Παγκόσμιας Κληρονομιάς στο Ηνωμένο Βασίλειο
Μάνθος Τρικούπης

Ο **Μάνθος Τρικούπης** ήταν Έλληνας αγωνιστής της Ελληνικής Επανάστασης του 1821-1829.

## Βιογραφικά στοιχεία
Γεννήθηκε στο Μεσολόγγι και υπήρξε γιος του Ιωάννη Τρικούπη, γόνος της αρχοντικής και ιστορικής οικογένειας Τρικουπη. Με την έκρηξη της Επανάστασης, πήρε μέρος στον ένοπλο απελευθερωτικό αγώνα. Στη προσπάθειά του να καταλάβει το φρούριο του Μεσολογγίου, φονεύθηκε στις επάλξεις του. Ήταν από τους πρώτους αγωνιστές στην  και ο πρώτος της οικογένειας που έπεσε για την πατρίδα. 

## Παραπομπές


Κατηγορία:Αγωνιστές του 1821
Κατηγορία:Αγωνιστής ελληνικής επανάστασης-επέκταση
Κατηγορία:Λήμματα που χρειάζονται διευκρίνιση
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από το 2009
Κατηγορία:Οικογένεια Τρικούπη
Κωνσταντής Τρικούπης

Ο **Κωνσταντίνος** *Κωνσταντής* **Τρικούπης**, αναφέρεται και ως *Τούμπας* (Μεσολόγγι, ; - Μεσολόγγι, 1825) ήταν Έλληνας ναυτικός και αγωνιστής της Ελληνικής Επανάστασης του 1821-1829.

## Βιογραφικά στοιχεία
Καταγόταν από το Μεσολόγγι και ήταν ναυτικός. Ήταν τριτότοκος γιος του Ιωάννη Τρικούπη, μέλους της αρχοντικής και ιστορικής οικογένειας Τρικούπη. Συμμετείχε στον ένοπλο αγώνα κατά την Ελληνική Επανάσταση, κυρίως στις ναυτικές επιχειρήσεις. Όπως αναφέρουν τα *"[[Ελληνικά Χρονικά]]"*, που εκδίδονταν από τα τυπογραφεία βρίσκονταν στο υπόγειο της σωζόμενης οικίας του Σπύρου Τρικούπη του Κωνσταντίνου, ο Κωνσταντής Τρικούπης έπεσε ηρωικά κατά την ναυμαχία της Κλείσοβας στη διάρκεια της Β' Πολιορκίας του Μεσολογγίου το 1825.
 
Ο Κωνσταντής ήταν ο δεύτερος αγωνιστής της οικογένειας Τρικούπη που πέθανε αγωνιζόμενος, μετά τον αδελφό του Μάνθο, που έπεσε μαχόμενος τρία χρόνια πριν τον θάνατο του αδελφού του.

## Παραπομπές


Κατηγορία:Αγωνιστές του 1821
Κατηγορία:Αγωνιστής ελληνικής επανάστασης-επέκταση
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 04/2010
Κατηγορία:Οικογένεια Τρικούπη
Κυανή Ακτή

[thumb|250px|"Quai des États-Unis", [Νίκαια (Γαλλία)|Νίκαια, Κυανή Ακτή.]]

Η **Κυανή Ακτή** (, ), γνωστή και ως **Γαλλική Ριβιέρα**, είναι τμήμα της νοτιοανατολικής ακτής της Γαλλίας που απλώνεται από το Κασίς (ανατολικά της Μασσαλίας) μέχρι το Μεντόν και δίπλα στα ιταλικά σύνορα. 

Κατά άλλους το δυτικό όριο της εν λόγω έκτασης είναι η περιοχή στις Κάννες, όπου αποτελούν την έδρα του περίφημου φεστιβάλ που κάθε χρόνο προσελκύει χιλιάδες επισκέπτες και αστέρες του παγκόσμιου κινηματογράφου.

## Γεωγραφική θέση
thumb|right|180px|Χάρτης της Κυανής Ακτής Ένα από τα πιο διάσημα τουριστικά θέρετρα στον κόσμο, η Κυανή Ακτή συνεχίζει δυτικά από την Ιταλική Ριβιέρα και το Μεντόν διασχίζοντας το Μονακό, τη Νίκαια, την Αντίμπ και τις Κάννες. Αν και πολλοί διαφωνούν, κάποιοι προσθέτουν στην έκταση και πιο δυτικές περιοχές, όπως το Σαιν-Τροπέ και την Υέρ.

## Ιστορία
Η Κυανή Ακτή γνώρισε την πρώτη ακμή ως τουριστικός προορισμός στα τέλη του 19ου αιώνα με αρχές του 20ού, όντας δημοφιλής κυρίως ανάμεσα στη βρετανική αριστοκρατία. Ο Ουίνστον Τσώρτσιλ ήταν τακτικός επισκέπτης και συχνά διέμενε στη βίλα της Κοκό Σανέλ, όπου και έγραψε τα απομνημονεύματά του. Αρχικά ήταν χειμερινό θέρετρο χάρη στο ήπιο κλίμα του σε σχέση με τη βόρεια Ευρώπη. Τα νεότερα χρόνια μετατράπηκε περισσότερο σε θερινό προορισμό.

## Πόλεις
thumb|250px|right|Άποψη του λιμανιού Πορκερόλες

thumb|250px|right|Παραλία Κουρτάντ

Πόλεις που συναντά κανείς, από τα δυτικά προς τα ανατολικά:
* Κασίς
* Λα Σιοτά
* Τουλόν
* Υέρ
* Σαιν-Τροπέ
* Σαιν-Ραφαέλ
* Κάννες
* Γκρας
* Αντίμπ
* Νίκαια
* Μονακό
* Μόντε Κάρλο
* Μεντόν

## Εξωτερικοί σύνδεσμοι

* ''The Riviera Times'' (Αγγλόφωνη εφημερίδα)
* ''The Riviera Reporter'' (Αγγλόφωνο περιοδικό)
* ''Riviera Radio'' (Αγγλόφωνος ραδιοφωνικός σταθμός)